《被褐怀珠玉》
宋代·林希逸

怀宝伊谁识，累然被褐夫。荆山宁泣玉，沧海任遗珠。

宽博形何宁，龙钟智似愚。藏渊祇自媚，韫椟肯求沽。

雅志褰裳蹈，旁观按剑无。我知韦布乐，应不艳金朱。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。